钦定古今图书集成/理学汇编/经籍典/第162卷
## 钦定古今图书集成/理学汇编/经籍典/第162卷

| 钦定古今图书集成 理学汇编 第一百六十二卷 |

| |

钦定古今图书集成理学汇编经籍典

第一百六十二卷目录

诗经部纪事三

经籍典第一百六十二卷

《金史后妃传》：“显宗孝懿皇后徒单氏，其先忒里辟剌
人也。好诗书，纯淡清懿，造次必于礼。”

《隐逸传》：“辛愿字敬之，福昌人。年二十五始知读书，乃
聚书环堵中读之，至《书伊训》《诗河广》，颇若有所省，欲
罢不能，因更致力焉。由是博极书史。”

《益都人物志》：“刘住儿年十一岁能诗赋，诵大小六经。
金章宗明昌元年，益都府申送京师应童子科，召至
内殿，试鱼在、在藻诗。上嘉之，赐本科出身。”

《元史吴澄传》：“澄字幼清。三岁，颖悟日发，教之古诗，随
口成诵。五岁，日受千馀言，夜读书至旦。母忧其过勤，
节膏火不多与，澄候母寝，燃火复诵习。九岁，从群子
弟试乡校，每中前列。既长，于经传皆习通之，知用力
圣贤之学。乐安郑松招澄居布水谷，乃著《孝经章句》，
较定《易》《书》《诗》《春秋》《仪礼》及《大、小戴记》。侍御史程钜夫”
请置澄所著书于国子监，以资学者，朝廷命有司即
其家录上。元明善以文学自负，尝问澄《易》《诗》《书》《春秋》
奥义，叹曰：“与吴先生言，如探渊海。”遂执弟子礼终其
身。初，澄所居草屋数间，程钜夫题曰“草庐”，故学者称
之为草庐先生。

《虞集传》：集曾祖刚简，尝讲学蜀东门外，得程、朱氏微
旨，著《易》《诗》《书》《论语说》以发明其义，蜀人师尊之。
集弟槃，字仲常，延祐五年第进士，除嘉鱼县尹。槃幼
时，尝读柳子厚《非国语》，以为《国语》诚可非，而柳子之
说亦非也。著《非非国语》，时人已叹其有识。《诗》《书》《春秋》
皆有论著，读吴澄所解诸经义，辄得其旨趣所在，澄
亟称之。

《黄溍传》：“溍字晋卿，生而俊异，比成童，授以书、诗，不一
月成诵。迨长，以文名于四方，中延祐二年进士第。
溍同郡吴莱字立夫，天资绝人，凡书一经目辄成诵。
尝往族父家，日易《汉书》一帙以去，族父迫扣之，莱琅
然而诵，不遗一字。三易他编，皆如之，众惊以为神。延
祐七年，以《春秋》举上礼部不利，退居深袅山中，益穷
诸”书奥旨，著《尚书标说》六卷，《春秋世变图》二卷，《春秋
传授谱》一卷，他如《诗传科条》《春秋经说》《胡氏传证误》，
皆未脱。槁以御史荐，调长芗书院山长，未上卒，君子
惜之。

《儒学传》：“许谦字益之，其先京兆人。生数岁而孤，甫能
言。世母陶氏口授《孝经》《论语》，入耳辄不忘。稍长，肆力
于学，立程以自课，取四部书分昼夜读之，虽疾恙不
废。既乃受业金履祥之门，数年尽得其所传之奥，于
书无不读。穷探圣微，虽残文羡语皆不敢忽，有不可
通，则不敢强，于先儒之说有所未安，亦不苟同也。”读
《四书章句集注》，有《丛说》二十卷，谓学者曰：“学以圣人
为准的，然必得圣人之心，而后可学圣人之事。圣贤
之心具在《四书》，而《四书》之义备于朱子。顾其辞约意
广，读者安可以易心求之乎？”《读诗集传》有《名物钞》八
卷，正其音释，考其名物度数，以补先儒之未备，仍存
其逸义，旁采远援，而以己意终之。《读书集传》有《丛说》
六卷。延祐初，谦居东阳，入华山，学者翕然从之。寻开
门讲学，远而幽、冀、齐、鲁，近而荆、扬、吴、越，皆不惮百舍
来受业焉。尝以“白云山人”自号，世称为“白云先生。”
胡一桂字庭芳，徽州婺源人。年十八，遂领乡荐，试礼
部不第，退而讲学，远近师之，号双湖先生。所著书有
《周易本义》《附录》《纂疏》《本义》《启蒙》《翼传》《朱子诗传》《附录》
《纂疏》并行于世。

黄泽，字楚望，资州人。生有异质，慨然以明经学道为
志。尝梦见夫子，以为适然。既而屡梦见之，最后乃梦
夫子手授所较《六经》，字画如新，由是深有感发，始悟
所解经多徇旧说为非是，乃作《思古吟》十章，极言圣
人德容之盛。尝以为去圣久远，经籍残阙，乃揭《六经》
中疑义千有馀条以示学者。既乃尽悟失传之旨，自
言“每于幽闲寂寞，颠沛流离，疾病无聊之际得之。及
其久也，则豁然无不贯通。自天地定位，人物未生已
前，沿而下之，凡邃古之初，万化之原，载籍所不能具
者，皆昭若发蒙，如示诸掌。然后由伏羲、神农、五帝、三
王以及春秋之末，皆若身在其间而目击其事者。”于
是《易》《春秋》传注之失，《诗》《书》未决之疑，《周礼》非圣人书
之谤，凡数十年苦思而未通者，皆涣然冰释，各就条
理。

韩性，字明善。天资警敏，七岁读书，数行俱下，日记万言，九岁通《小戴礼》。及长，博综群籍，自经史至诸子百
氏，靡不极其津涯，究其根柢。而于儒先性理之说，尤
深造其阃域。四方学者，受业其门，户外之屦，至无所
容。延祐初，诏以科举取士，学者多以文法为请，性语
之曰：“今之贡举，悉本朱熹私议。为贡举之文，不知朱
氏之学可乎？《四书》”、《六经》千载不传之学，自程氏至朱
氏，发明无馀蕴矣，顾行何如耳。有德者必有言，施之
场屋，直其末事，岂有他法哉？其所著有《礼记说》四卷，
《诗音释》一卷，《书辨疑》一卷。

吴师道，字正传，婺州兰溪人。弱冠读宋儒真德秀《遗
书》，乃幡然有志于为己之学，刮磨淬砺，日长月益。尝
以“持敬致和”之说质于同郡许谦，谦复之以“理一分
殊”之旨，由是心志益广，造履益深，大抵务在发挥义
理，而以辟异端为先务。登至治元年进士第，召为国
子助教，寻升博士。其为教，一本朱熹之旨，而遵许衡
之成法。六馆诸生，人人自以为得师。所著有“《易诗书
杂说》《春秋胡传附辨》《战国策校注》。”

陆文圭同里有梁益者，字友直，博洽经史而工于文
辞。其教人以变化气质为先务，学徒不远千里从之。
自文圭既卒，浙以西称学术醇正为世师表者，惟益
而已。益所著书，有《诗传》，《旁通》发挥，朱熹氏之学为精。
《南昌府志》：“雷光霆字友光，宁州人，程钜夫尝从受业。
至元间遣使征之，未至而卒。学者称龙光先生。著有
‘《诗义指南》’”十七卷。

《太原府志》：“安熙，字敬仲。入学以居敬为本，读书以经
术为先。其讲说也，毫分缕析，融会贯通，俾学者如亲
闻圣人之言，心开目朗，释然无疑，弟子来学者常至
百人。”有《诗传精要》。

《吉安府志》：“刘瑾，安福人。肆力学《诗》，其说宗朱子，而间
出其所自得。又考正诸国世次，作者时世察其源流，
辨其音韵，审《诗》《乐》之合，穷删定之由，为《诗传通释》一
书，能阐发朱子之蕴。”

《庐陵县志》：“罗复字中行，著《诗集传音释》二十卷。”
《江西通志》：“‘朱公迁字克升，乐平人。学于同郡吴中道，
以遗逸征授翰林直学士，章七上，力辞，乃出为处州
学正。尝题其室曰‘阳明之所’，学者称阳所先生’。著《诗
传疏义》二十卷。”

《宜春县志》：“李公凯，字仲容，著《毛诗句解》二十卷。其书
专取《吕氏读诗记》而檃括之。”

《绍兴府志》：“吴简字仲广，吴江人。以荐入官，历绍兴学
录。著《诗义》。”

《太原府志》：“焦悦字子和，与同郡安熙讲说《六经》之旨，
伊、洛诸儒之训，莫不究其精微。有《诗讲疑》一编，藏于
家。”

《江陵志》：“颜达著有《诗经讲说》若干卷。”

《绍兴府志》：“夏泰亨字叔通，会稽人。领乡荐，官翰林院
编修。著《诗经音考》。”

《昆山县志》：“卢观字彦达，熊之父，有诗集说。”

《馀姚县志》：“杨璲字元度，注《诗传名物类考》：‘侍御史姚
黻上于朝，历宁海、缙云及本州学官’。”

《崇明县志》：“秦玉字德卿，通五经，尤邃于《诗》。教授乡里
二十年。既没，其徒私谥曰孝友先生，著《诗经纂例》。”
《莆田县志》：“余希声有《诗说》四卷。”

《淳安县志》：“方道叡，字以愚，登至顺二年进士，授翰林
院编修官。有《诗说》。”

《明外史宁献王权传》：“镇国中尉谋㙔，束修自好，贯串
群籍，著诗故十卷。”

《朱善传》，元末兵乱隐山中，著《诗经解颐》。

《钱宰传》，“洪武二十七年，帝观蔡氏《书传》象纬运行，与
朱子《诗传》相悖，征天下宿儒订正之。”

李时勉传英公张辅暨诸侯伯一日奏曰：“臣等武夫，
不谙经典，愿偕诣国子监听讲。”帝命以三月三日往，
时勉令诸生立讲《五经》各一章，讲罢，设酒馔。诸侯伯
让曰：“受教之地，当就诸生列坐。惟辅与抗礼焉。诸生
歌《鹿鸣》之诗，宾主雍雍，尽暮散去，人称为太平盛事。”
《儒林传》：范祖干字景先，金华人。从同邑许谦游，得其
指要。其学以“诚意”为主，而严以慎独持守之功，引诱
学者惓惓真切，惟恐其不入于善。四方士大夫，尝询
其安否，为斯文重轻。著有《读诗记》。

汪克宽，字德一，祁门人。生而颖异，十岁时，父授以“双
峰问答”之书，辄有悟于圣学。乃取《四书》自定句读，昼
夜诵习，恍然知为学之要，耑勤异于凡儿。后从父往
浮梁，问业于吴仲迂，益笃志于圣贤之学。慨然叹道
之不行，弃科举业，尽力于经学。《春秋》则以胡安国为
主，而博考众说，会萃成书，名之曰《春秋经传附录纂
疏》，《易》则有《程朱传义音考》，《诗》则有《集传音义会通》，《礼》
有《礼经补逸纲目》，有《凡例考异》。四方学士，闻声向慕，
执经门下者甚众。

梁寅，字孟敬，新喻人。能自力于学，淹贯五经百氏，一
时名士多愿与之交。太祖平定四方，征天下名儒修
述礼乐，寅就征，年已六十馀矣。时以礼律制度分为三局，寅在礼局中，讨论精审，诸儒皆推服。书成辞还，
结庐石门山，四方士多从之，学者称为“梁五经。”所著
有《诗经演义》行于世。

陈谟，字一德，泰和人。邃于经学，旁及子史百家，涉流
探源，辨析纯驳，犁然归于至正。隐居不求仕，而究心
经世之务，一时经生学子多从之游。洪武初，征诣京
师，赐坐议礼。学士宋濂、待制王袆请留为国学师。谟
引疾辞归，家居教授。所著有《诗经演疏》行世。

张洪，字宗海，常熟人。幼颖异，好读书。洪熙元年擢翰
林修撰。所著有《诗经正义》诸书，多散佚不传。常熟自
元以前无以儒学名者，有之自洪始。

吾冔字景端。同时郑满字守谦，慈谿人。举弘治五年
乡试，授临清学正，亦以正道迪人。历知道州、濮州，有
惠政，士民畏爱。所著有《诗经讲义》《三礼合参》及诗文
稿若干卷。

季本，字明德，会稽人。性敏慧，刻厉好学。弱冠举于乡。
连遭父母丧，家居十二年，穷探载籍。既师事王守仁，
获闻“良知”之训，乃悔其旧学，一意穷经。举正德十二
年进士，授御史。落职归，家具萧然，乃载书携诸子就
居僧寺，晨夕编摹，寒暑无间。馀二十年。所著有《诗说
解颐》，后学莫不推之，称为“彭山先生。”

李舜臣，字懋钦，山东乐安人也。嘉靖二年会试第一。
授户部主事，迁南京国子司业。始，舜臣取《易》《诗》《书》《仪
礼》《礼记》《左传》，分日读之，每六日一《易》。初苦汉、唐人注
疏难入，已知其指归在《尔雅》。《尔雅》本六书，乃质以篆
隶《广韵》及陆德明《音义》。有所纂述。功未竟，及是益键
户穷探。著《诗序考》《诗经考》诸书。一时经学之士未有
“出其右者。”

李经纶，字大经，南丰人。读书好研精，以明道为己任。
为诸生，久不获售，乃尽弃旧业，殚精经籍。作《诗教考》，
谓：“《诗》三百篇，汉儒求其数而不得，杂取逸诗之传者
足之，殊失圣人删诗本义。盖采诗与删诗不同，采则
善恶兼收而诛赏行焉。若删而存淫诗，初学何知，毋
乃为导乱地。今本先圣之意，诸无益于天德王道之
粹者”删之。

朱睦桔字灌甫。年二十尽通“五经。”其学不耑守师说，
聚汉、魏以来诸家，殚精研思，务求不诡于圣人。有弟
五人，亲为教督，尽推遗产与之。神宗初，始建宗学，博
求可为师表者，周府共推睦桔，遂命为宗正，训迪宗
人。乃严立科条，择秀异者各占一经。每三日以午前
讲《易》《诗》《书》，午后讲《春秋》《礼记》，虽盛寒暑不辍，稍不率
者重惩之。自是宗人多向学。学者因其自号称“西亭
先生。”

王敬臣，字以道，长洲人，江西参议庭子也。幼读《诗》至
死，麇章掩卷曰：“孔子放郑声，是诗胡为存哉？”必汉儒
误拾其已删者，宋人承陋不能辨耳。

章潢，字本清，南昌人。资颖拔。年十六为诸生，即有志
圣贤之学，殚精经籍，联同志讲学，以通天地人曰儒
自命。为辑自古《河》洛太极诸图，爰及天道、地道、人道，
悉以类编次，凡百二十七卷，曰《图书编》。又著《诗经原
体》诸书，名播远迩，弟子从游甚众。

顾大韶，字仲恭，常熟人。老于诸生，通经史百家及内
典，于《诗》《礼》尤精。其论《诗》，谓“当以《毛传》为主。毛必不可
通，然后用郑；郑必不可通，然后用朱；毛、郑、朱皆不可
通，然后网罗众说而断以己意。”于近代诸儒少许可，
独推卓尔。康《十五国风论》，以为通儒。晚语友人：“吾欲
取《十三经》诸子坠言滞义，标举数则，勒成一书，窃比”
程大昌《衍繁露》、王应麟《困学记闻》，庶有以谢友人。易
箦时，始缮写所笺《诗》《礼》《庄子》付之其子，世所传《炳烛
斋随笔》是也。

卓尔康字去病，仁和人。其于学无所不该，而尤邃于
经术。所著《诗学》四十卷，谈经者尚之。

张次仲，字元岵。举天启元年乡试。久之，不第，亦不求
仕。既遭丧乱，益奋力经术，于《易》《诗》二经，并有著述。
吕柟，字仲木，高陵人，别号泾野。学者称“泾野先生。”正
德三年登进士第一。授修撰，迁国子监祭酒。晋南京
礼部右侍郎，署吏部事。柟受业渭南薛敬之，接河东
薛瑄之传，学以穷理实践为主。时天下言学者，不归
王守仁，则归湛若水，独守程、朱不变者，惟柟与罗钦
顺云。所著有《诗序说》。

张元忭，字子荩。生有异质，好读书。隆庆五年以廷试
第一，授修撰。万历初，尝请进讲《列女传》于两宫，修《二
南》之化，不省。

孟秋，字子成。儿时受诗，至《桑中》诸篇，辄弃去不竟读。
举隆庆五年进士。历尚宝丞少卿。

《文苑艾南英传》：“陈际泰家贫无书，于外家药笼中见
《诗经》，取而疾走。父见之怒，督往田，则携至田所，踞高
阜而哦，遂毕身不忘。”

《吴江县志》：“曾坚仕元为礼部员外郎，太祖仍命原官。
宣德初，历官云南左布政使，著《诗疑大鸣录》一卷。”
《江西通志》：“朱善字备万，号一斋，丰城人。隐老之子。元末避乱隐山，洪武初始出仕，历官至文渊阁大学士。
著《诗经解颐》四卷。其门人丁隆题其后曰：《诗经解颐》
一编，先师文渊阁大学士一斋朱先生之所述也。先
生”得家学之传，经籍无不考赜。至古诗三百篇，尤博
极其趣。每授诸弟子，于发明肯綮处辄录之。时愚亦
在门，不数年成集，俾诵之者不待玩诸心而喜形于
色。先生遂取“匡说”、“《诗》解人颐”之语以名之。其子叔。〈阙〉
“既锓诸梓，远迩读《诗》之士往往称之，不啻良金美玉”
之重焉。比年愚承乏南昌司训，上下亦莫不重是编
之便学者，但岁久不能无“亥豕《鲁鱼》”之难辨，于是佥
议命工重刻，以广其传。愚僭分章析类，正其讹误，以
便观览，亦未必无小补云。其后杨士奇得其书，极宝
重之，谓此书曾刻之南昌。士奇得诸善之门人兵部
侍郎卢渊书，凡二册。

《义乌县志》：“王祎字子充，义乌人。幼秀爽奇敏，师事黄
溍。洪武初，授江西儒学提举司校理，迁起居注，同知
南康府事。召修《元史》，为总裁官。书成，擢翰林待制兼
国史编修。奉使云南，为梁王把都所害。正统间，追赠
翰林学士，谥文忠。著述甚富，于经学尤深。有诗草木
鸟兽名《急就章》一篇。”

《福宁州志》：“高颐字应昌，洪武中，举孝廉，任海盐知县。
所著《诗集传解》二十卷。”

《云南通志》：“杨禹锡，太和人，著《诗义》二卷。洪武间，以经
明行修辟授本县学训导。”

《钱塘县志》：“瞿佑字宗吉，洪武中，以荐历仁和、临安、宜
阳训导，升周府右长史。永乐间，谪戍保安。洪熙乙巳，
英国公奏请赦还，令主家塾。著有《诗经正葩》若干卷。”
《闽县志》：“郑旭著《诗经总旨》一卷，建文中儒学训导。”
《天台县志》：“鲁穆，永乐丙戌进士，累官都察院右佥都
御史，理院事，著有《葩经或问》。”

《台州府志》：“范理字道济，宣德丙戌进士，官至南京吏
部左侍郎。著《诗经集解》三十卷。”

《靖江县志》：“刘翔，宣德己酉举人，官翰林院检讨，著有
《诗口义》若干卷。”

《鄞县志》：“杨守陈字维新，景泰进士，历官南京吏部侍
郎。孝友方正，与人交笃于信谊。居官恂恂，身若不胜
衣，言若不出口。至说理论事辨是非，毅然不可屈。博
学多识，文词藻雅，尤湛深经术。著有《诗私抄》四卷。其
序略云：‘《诗》三百篇皆孔子所录。其序或谓作于孔子，
又或以为子夏、毛公，或以为卫宏，莫能定也。然自汉’”
毛公据《序》作《传》，而郑康成之《笺》从之，他儒莫不尊《序》
如《经》，独朱子《集传》主夹、漈之说，以《序》说谬妄浅拙，实
汉儒所作，然主《夹》《漈》而于郑、卫诸风尽断为淫诗，则
东莱固尝议之。蒙今日味诸经《诗》，则专抄《集传》，独于
疑未释者，或仍从《传》《笺》，或易以他说，或写愚见附焉。
守陈之意，以诸淫诗为秦火之后，汉儒误收以备三
百之数，故于所著《私抄》中，多删削而改编之。

《乐平县志》：“王逢字原夫，宣德初，荐授富阳学训导。寻
以明经召见，放归，杜门讲学，乡里称曰‘松邬先生’。著
《诗经讲说》二十卷。”

《江西通志》：“孙鼎字宜铉，庐陵人。宣德间领乡荐，任松
江教授，擢监察御史，提督南畿学政。著《诗义集说》四
卷。”

《吉水县志》：“易贵字天爵，景泰甲戌进士，官至辰州知
府。著《诗经直指》十五卷。”

《宁波府志》：“刘铨字世衡，慈谿人。以贡为丹徒训导，著
《诗经发钥》。”

《华亭县志》：“王彦文号益斋，官嘉兴县学教谕，著有《诗
传旁通》若干卷。”

《浙江通志》：“郑满字守谦，慈谿人。弘治壬子举人，濮州
知州。著《诗经讲义》。”

《常熟县志》：“丁奉，正德戊辰进士，著《诗经臆言》。”

《闻喜县志》：“李淮字巨川，正德甲戌进士，官都察院右
佥都御史。著有《诗经童训辨疑》若干卷。”

《新郑县志》：高尚贤，正德丁丑进士。著《诗经擿玉
鄞县志》：“张邦奇，字常甫，弘治进士，以检讨为湖广提
学副使。下教曰：‘学不孔、颜，行不曾、闵，虽文如雄、褒，吾
且斥之’。诸生竞劝。时世宗方为兴献世子，献皇遣就
试，已居北而世子居南。文成送入学，世宗由此知邦
奇。历南京祭酒，以身为教，学规整肃。就迁吏部侍郎，
掌部”事。推毂善类，不可干以私。晋礼部尚书，以母老
欲便养，改吏部。赠太子太保，谥“文定。”所著经说，皆粹
然一出于正，有《毛诗说》一卷。

《朝邑志》：“韩邦奇字汝节，登正德三年进士，历兵部尚
书，赠太子少保。性嗜学，自诸经、子、史及天文、地理、乐
律、术数、兵法之书无不通究，著述甚富，有《毛诗末喻》
若干卷。”

《开州志》：“王崇庆字德征，正德戊辰进士，历南京吏、礼
二部尚书。著《诗经衍义》。其言曰：‘学《诗》奈何？曰：本之吾
心以审其几，参之事物以观其变，弘之学问思辨以
广其志，反之无声无臭以会其极。其庶几哉《云南流寓志》：“杨慎字用修，号升庵，正德进士第一，授
修撰。以议大礼，谪戍云南，卒。隆庆元年赠太常少卿。
慎以卓”绝之才，弘博之学，登高第，谪滇南，发愤著书，
神莹理解，垂文表义。经史子集，各有著述。于诗则有
《四诗表传》一卷。

《武城县志》：“王道字纯甫，正德进士，授编修，仕至吏部
侍郎。文学行谊，表著一时，难进易退，晚得向用，随病
卒。所著有《诗亿》三卷。”

《三原县志》：“马理字伯循，正德甲戌进士，仕至光禄寺
卿。所著有《诗经册义》。”

《南海志》：“霍韬，字渭光。正德甲戌进士，历官礼部尚书，
赠太保，谥文敏。才识宏博，能鼓舞人才。奏章屡上，皆
惓惓。忧国爱君。著有《诗经注解》。”

《江西通志》：“舒芬字国裳，进贤人。正德进士第一，授修
撰。谏南巡，廷杖，谪福建副提举，再杖归，卒。平生不事
产业，家无立壁。御史储良材为小筑省城以居其妻
子。著有《诗稗说》三十篇。”

《会稽县志》：“季本字明德，正德丁丑进士，历知府。著有
《诗说》。徐渭称之曰：‘其志正，其见远，其意悉本于经，而
不泥于旧闻，深有得于孔氏之遗旨，有裨后学。名为
《诗说解颐》八卷，又《总论》二卷’。”

《香山志》：“黄佐字才伯，正德庚午解元。辛己进士，累官
宫詹，免官归。素有才名，尝督学西粤，以文著称。卒赠
礼部侍郎，谥文裕。所著有《诗经通解》二十五卷。”
《鸡泽志》：“赵鼒弘正间由岁贡生任户部司务，升南京
刑部员外郎。所著有《诗经会意》。”

《上海县志》：“潘恩字子仁，嘉靖癸未进士，历刑部尚书。
苦心嗜学，尤深于《诗》。尝以序、录冠各诗之前，次录朱
氏所定传序，次录经文，次则杂采毛说、郑笺、孔疏。其
微言绪纶，可广见闻者，虽未协厥中，亦诠次不废，乃
若疏义符合训诂。其标识赋、比兴诸体，尤号详明，可
裨朱《传》。遂牵连采掇其所自得之见，则书于篇末，名”
曰《诗经辑说》。颇有裨《诗》学云。

《嘉善县志》：“陆垹字秀卿，仕至都御史。尝读《诗传》，多有
所疑。其意以晦庵先生因郑氏之说，尽去《诗序》，探求
古始，其说颇惊俗，虽东莱不能无疑焉。夫《诗》非《序》莫
知其所自作，去之千载之下，欲一旦尽去古昔相传
之说，别求其说于茫冥之中，诚亦难矣。然其指《甫田》
《大田》诸篇为治世之音，成王不能康之，成王为周成”
王，则其说的有根据，且发理精到，措词𥳑洁，读之使
人了然，孰有加于晦庵之《诗传》者哉！学者当以是为
主，至其改易古说，间有意未能遽晓者，则以诸家参
之，庶乎得之矣。遂著《诗传存疑》一卷。

《武进县志》：“薛应旗字仲常，嘉靖乙未会试第二，官至
陕西兵备副使。负气节，能文章，以高第夙望，督学浙
中，伉直不容于时，其于五经罔不淹贯，而尤长于诗，
以幼时所录《诗说》锓诸梓。始之义理以求其端，参之
古今以博其趣，察之性情以正其意，订之得失以协
其中，真能翼乎经而并行，世皆称为方山先生，故名”
其书曰《方山诗说》，凡八卷。

《毛诗纪闻》：“朱谋㙔，宗室，奉国将军多。”之子也。谋㙔
束修自好，贯串群籍，通晓朝家典故。诸王子孙好学
敦行，自周藩中尉睦桔而外，莫及谋㙔者。典藩政三
十馀年，宗人咸就约束。暇则墐户读书，著《诗故》十卷，
手自缮写，自为之序曰：“说《诗》者，毛、韩、齐、鲁互异，非一
传一说可得而概也。愚者胶其师授，窃窃然自以为
知《诗》，其用狭且隘矣。予之说，非敢尽《诗》之用也，将以
通夫毛、韩、齐、鲁之故也。”盖自束发诵诗，迄今五十馀
年，所见诸家义疏，率多牵于旧说，其于比兴之际，微
辞妙旨，往往郁而未章。尝为《诗故》一卷，传之吴中，好
事者颇采用其言，乃后知予说之不大乖刺，亦有当
于人心矣。爰以暇日，研究物理，会通训诂，集其神明
而酌其得失，三百五篇，篇各为之说。次为十卷，仍名
之曰“诗。”故虽非告往知来，亦颇发先儒之未发矣。若
夫进于温柔敦厚之教，正于不愚之地，达乎可兴可
怨之情，以极乎诗之能事，则三百五篇具在。能言诗
者自得之，奚俟是哉？时黄汝亨亦为之作序，其书盛
行于世。

朱统。亦宗室也。仕至新建奉国中尉，著有《诗解颐
录》若干卷。

《宁德县志》：“陈褒，嘉靖癸未进士，著《毛诗绪说》。”

《任丘县志》：“张忠，嘉靖己丑进士，官光禄少卿，著《诗辨
疑》。”

《新昌县志》：“吕光洵，嘉靖壬辰进士，历官兵部尚书，著
诗笺若干卷。”

《慈谿县志》：“袁炜字懋中，嘉靖戊戌会元，廷试第三人，
累官建极殿大学士。著《毛诗定见》。”

陈颐正嘉靖壬戌进士，官按察使。著《诗序折衷》若干
卷。

《福清县志》：“何宗鲁字可言，嘉靖癸卯举人，惠州府同
知。著《诗辨考证》四卷《毛诗纪闻》，凌濛初，笃学士也。著有《圣门传诗嫡冢》十
六卷，《诗逆》四卷。惜其说信丰坊，伪撰子贡《诗传》，遂合
子夏《诗序》刊之，题曰《圣门传诗嫡冢》。一时识者多哂
之。”

邹泉字峄山，所著有《诗经折衷》若干卷。

《德化县志》：“劳堪字道亭，嘉靖丙辰进士，历官副都御
史，协理院事。湛深经术，尤精于诗。尝著《诗林伐柯》四
卷。按潼川时出，以示谢东山，东山读而叹曰：‘学诗者
之取则于此诗，不犹伐柯者之取则于柯乎？其则良
不远矣。吾闻圣门说《诗》曰：‘思无邪，曰：‘温柔敦厚，诗教
也’。此学诗之则也。今使者之教蜀人也，德行以为本’’”，
笃实以为文，行之以“敬敷在宽，出之以色笑匪怒。”其
校士也，喜怒不形，好恶不作，觊觎莫得而幸，毁誉莫
得而挠。所以熏陶变化之者，其为无邪，与温柔敦厚
则一而已矣。今诸生既亲承其善训，读其所著之书，
即于其所以为身教者取则焉可矣。东山于是为之
序其书以行于世。

《毛诗纪闻》：“黄洪宪，字葵阳，著有《学诗多识》若干卷行
世。”

吴瑞登字云卿。潜心好学，性喜著述，所著有《诗经引
跃》若干卷。

陈推字行之，福建人。亦好著述，所著有《毛诗正宗》若
干卷。

邓元锡，字汝极，南城人。资颖朗绝伦。五岁属对奇警，
师为避席。稍长，辄博览经史。十九为诸生，游邑人罗
汝芳之门，即锐然弃经生业，专事问学。又走吉安谒
诸先达请益，学愈有闻。寻以祖母命，复事经生业。以
嘉靖三十四年举于乡，会试下第归，遂不复出。杜门
著书逾三十年，研精殚思，闳深博奥，一时学者莫不
推尊之，称为潜谷先生。卒年六十有六，乡人私谥“文
统先生。”元锡之学，其渊源虽本于王守仁，而不尽宗
其说。时心学盛行，谓觉惟无觉，一觉即无馀蕴，九容、
九思、四教、六艺皆桎梏也。元锡力排之，谓：“九容不修，
是无身也；九思不慎，是无心也。四教、六艺，何一可废？”
故其生平博极群书，而要归于《六经》，醇如也。所著《诗
经绎》三卷，行于世。

林世陞者，礼部尚书燫之子也。尝本王应麟《诗传图
要》，作“《毛诗人物志》三十四卷。”

李鼎者，不知何许人，尝编《诗经古注》十卷行于世。
薛志学字希之，常熟人。少负才名，长为士望，凡百家
诸子之籍，靡所不窥，而独于《诗传》讨论加详焉。其言
曰：“风、雅、颂三经之章，章各有体。赋、比、兴三纬之义，义
各有宜。”闾阎里巷，郊庙朝廷，忠臣孝子、烈士贞女，一
唱三叹之歌，歌各有指。乃为提纲挈领，覃思殚精，或
日旰忘食，夜分废寝，不对客、不窥门者经年，而《传旨
一贯》之编成矣。是编也，大都以传译经，以意逆传，于
诸家之说务择所安，不为持两可。以故强托博综之
彦，服其多通，推其渊识，可以掩映先达，领袖后进，而
为紫阳氏之忠臣已。遂著《毛诗传旨一贯》若干卷。
《黟县志》：“许天赠，字德夫，嘉靖乙丑进士，山”东参政。著
有《诗经正义》。

《莆田县志》：“欧阳志学字须静，嘉靖中官知县。著《毛诗》
见《小录》。”

《武进县志》：“陆奎章学士简之子，深于诗学，尝著《陆诗
别传》。”

《长沙县志》：“郭金台，性嗜学，尤工《毛诗》，著有《毛诗辨》若
干卷。”

《广信府志》：“李泽民，贵溪人。隐居事母，号北山樵子，著
诗集传。”

《毛诗纪闻》：陈第字季立，闽人。仕至参戎。尝本吴棫《补
音》，作《诗经古音考》四卷。其自序曰：“士人篇章必有音
节，田野俚曲，亦各谐声，岂以古人之诗而独无韵乎？
盖时有古今，地有南北，字有更革，音有转移，亦势所
必至。故以今之韵读古之作，不免乖刺而不入，于是
悉委之叶，岂其然哉？”愚少受诗家庭，窃尝留心于此。
晚年独居海上，惟取《三百篇》日夕读之，虽不能手舞
足蹈契古人之意，然可欣、可喜、可戚、可悲之怀，一于
读诗泄之；又惧子侄之学诗不知古音也。于是稍为
考据，列本证、旁证两条。本证者，诗自相证也；旁证者，
采之他书也。二者俱无，则宛转以审其意、参错以谐
其韵，无非欲便于歌咏，可长言嗟叹“而已矣。盖为今
之诗，古韵可不用也。读古之诗，古韵可不察乎？”时焦
竑亦深加叹赏，其说曰：“古韵不明，至使诗不可读。诗
不可读，而正得失、动天地、感鬼神之教，或几于废，此
不可谓之细事也。”乃寥寥千古，至季立始有归一之
论，其为功曷胜道哉！其见重于时贤如此。

郭子章《黔记》：“易贵，宣慰司人，尝为知府，淹贯载籍，归
田十馀年，杜门校书，以诗义奥深，作《诗经直指》十五
卷。”

《靖江县志》：“朱得之，字本思，师事阳明。阳明殁于粤，走
数千里迎之，哭尽哀。著《印古诗说》一卷《福清县志》：“叶朝荣，大学士向高之子，著《诗经存固》八
卷。”

《福州府志》：“王大觉著《诗经解》若干卷。”

《建阳县志》：“黄三阳字元泰，著有《诗经讲义》。”

《临川县志》：徐奋鹏以《毛诗》朱传繁简不一，乃著《诗经
毛朱二传删补》，令学者味比兴之旨。人或劾其擅改
经传，请治罪。神宗取其书阅之，以其不悖朱子，有功
于毛，贷之。

《山阴县志》：“赵一元字士会，著《诗经理解》十四卷。”
《宜兴县志》：“堵维常字冲宇，于《诗》《礼》《春秋》皆有笺，其子
因之辑《三经》泽书。”

《会稽县志》：“陆曾晔，字章之，著《诗经内传》三十二卷，《外
传》二十卷。”

《婺源县志》：“江彦明字晏其，著《诗经笺疏》若干卷。”
《莆田县志》：“林兆珂字孟鸣，万历甲戌进士，官刑部郎
中，著《毛诗多识篇》七卷。”

《晋江县志》：“谢台卿字韦仲，万历庚辰进士，著《毛诗课
子衍义》。”

《慈谿县志》：“刘宪宠字行素，万历壬辰进士，南太仆卿。
著《诗经会说》八卷。”

《光山县志》：“蔡毅，中万历辛丑进士，官至礼部右侍郎，
兼翰林侍读学士，著《诗经补注》四卷。”

《常熟县志》：“瞿汝说，侍郎景淳之子。万历辛丑进士，官
至江西布政司参议。著《诗经世业》若干卷。”

《上海县志》：“徐光启字子先，万历甲辰进士，累官太子
太保、文渊阁大学士。著有《毛诗六帖》，一曰《翼传》，二曰
《存古》，三曰《广义》，四曰《掔藻》，五曰《博物》，六曰《正叶》。学者
称之。”

《平湖县志》：“赵琮字伯裕，万历己酉举人，署高阳教谕。
著《葩经约说》十卷。”

《武进县志》：“庄廷臣字宁宇，万历庚戌进士，官至右布
政使。著《诗经逢源》八卷。”

《常熟县志》：“陆化熙字濬源，万历癸丑进士，官至湖广
参政。著《诗通》四卷。”

《仁和县志》：“胡引嘉字休复，万历癸丑进士，改庶吉士，
著《读诗录》二卷。”

《广平府志》：“刘庆孙，永年人。崇祯庚午举人。著《诗经朱
注考》。”

《永平县志》：“申佳引字孔嘉，崇祯辛未进士，官太仆寺
丞。著《诗经》《铎、诗镜》若干卷。”

《南昌府志》：“万时华字茂先，著《诗经偶笺》若干卷。”
《金川县志》：“韦调鼎字玉铉，著《诗经考定》二十四卷。”
《邵武府志》：“丘九奎，字子聚，诸生，著有《诗经弋获解》六
卷。”

《华亭县志》：“顾秉礼字育宇，诸生，著有《毛诗翼传》。”
《吴县志》：“顾梦麟字麟士，著《诗经说约》二十八卷，于经
义颇有发明。”

《钱塘县志》：“陆圻字丽京，贡士。有诗论五卷。”

《吴江县志》：“陈启源字长发，著《毛诗稽古编》。”

《馀姚县志》：“黄宗裔，字道传，著《毛诗琐言》一卷。”

《嘉兴县志》：“顾𤣱征，字文玉。崇祯甲申后，弃诸生，闭户
著书，有《十五国风疏》一卷。说郑卫诗，不尽泥朱子传
云。”

《吴县志》：“赵宧光字凡夫，隐居寒山，著有《风雅合注》三
卷。”

《江西通志》：“周德字是修，著有《诗小序集成》三卷。”
《太仓州志》：“邵弁字元伟，岁贡生，著《诗序解颐》一卷。”
《苏州府志》：“黄淳耀字蕴生，嘉定人。生而颖朗，甫就塾，
辄篝灯夜诵。父母怜其幼，尼之，则伺人定后，更从邻
舍乞火，端坐默识。年十七为诸生，试辄冠其曹。时科
举文浮靡淫丽，深疾之，乃原本。经术一出，以深醇典
雅，遂名”噪海内，场屋土无不奉为楷模。崇祯十五年
举于乡，明年第进士，名益高。金陵陷，乃索笔书曰：“弘
光元年七月二十四日，进士黄淳耀自裁于城西僧
舍。呜呼！进不能宣力王朝，退不能洁身自隐，读书寡
益，学道无成，耿耿不昧此心而已。”遂与弟渊耀相对
缢死，年四十有一。所著有《诗创》二卷，取汉宋诸儒之
说为两造，而以己意加谳决焉。崇祯癸未春，缮写二
卷，至《王风》而止。未几，赴会试，成进士。归里殉难。未及
成书，遂至遗失。

杨文奎潜心经学，尤工《毛诗》，著有《诗经定》若干卷行
世。

陶其情，字逸则。闭户著书，自谓于《毛诗》深有所得，乃
著《诗经注疏大全纂》十二卷。

程元祁亦深于《毛诗》，尤精音韵之学，著有《诗经叶韵》
四卷，《诗经音释》一卷。

黄一正肆力诗学，以古人诗传多有未尽之义，著《诗
经埤传》八卷。

徐熙雅好穷经，每求一义，必期允当而后已。以《毛传》
多有可疑，朱子《集注》亦有不能尽释然者，作《诗说阙

名物，详为之疏，分门别类，纤悉不遗。其所采集，自六
经正史以至诸子百家、稗官小说，与夫纤纬、医卜、天
文、历数诸书，无不蒐列，连类广肆，穷变极幽，以视李
樗之《详解》、王景文之《总闻》、王应麟之诗，考其宏富精
核，不啻倍之，名为《六家诗名物疏》六十六卷。叶向高
为之序，称其大有功于诗教云。

吴雨，闽人。少好《毛诗》，喜综核名物，博采诸家，仿陆玑
《鸟兽虫鱼疏》而增广之，玑止二卷，雨增为二十卷，名
曰《鸟兽草木虫鱼》。考其体则本吴仁杰《离骚草木疏》
而为之，其用则本《五雅》及《本草证类》诸儒注疏而为
之。其详载诸家名氏，则本吕伯恭《读诗记》而为之。儒
多称其该博。

唐汝谔，字士雅，华亭人。仕为安庆教授。少好诵《诗》，研
求数十年，自汉以来诸家之说，皆肆力稽讨，以穷其
微。尝读《诗》而叹曰：“《诗》有齐、鲁、韩三家，尽亡独存毛、郑。
自朱子《集传》出，而毛、郑之说又束之高阁矣。”顾晦翁
掊击《小序》，而后人复左袒汉儒。又一时如吕东莱《读
诗记》、严华谷《诗辑》，先后互出，与朱《传》抗衡。余以为苟
非出自诗人，总之皆臆说也。谓汉儒近古，度有师承，
而附会不少；谓宋儒明理，疑无曲说，而矫枉或过。国
朝《纂修大全》，裨益后学，而与朱《传》相矛盾者，辄为弃
去。故注疏之说既不收录，而诸家之论亦不甚有所
发明。又高明之士视为筌蹄，不复染指，而屹首研磨，
皆其庸庸者耳。此《诗解》所以概未尽“善也。”乃作《毛诗
微言》二十卷。

《婺源县志》：“汪应蛟字澄源，万历甲戌进士，历官右佥
都御史，经理朝鲜，巡抚天津，后死于难。生平嗜学，尤
究心于《毛诗》，著《学诗略》一卷。其自序曰：‘先王于诗教
岂不重哉？自朝廷宫闱，下迨国都闾巷，皆弦诵风雅，
以涵咏性情而约之。至正、春秋时，公侯卿大夫聘会
燕享，犹相与赋诗见志，盖其讽谕婉而感人深也。说
者谓古诗三千馀篇，夫子仅存其什一，虽简而忠孝
恭顺礼义廉耻之节，森然悉具，以言乎兴观群怨，事
父事君则备矣。子谓诗可以一言蔽，曰‘思无邪’’”，夫学
者诚求端于无邪也，兹略已多乎哉！其书颇行于世，
识者服其𥳑要。
《毛诗纪闻》：吴炯少习《毛诗》及《左传》，往往读《左传》，见其
援引《诗》辞，确有证据。而按之朱子《诗注》，则多有异同。
心甚疑之。稍长，质诸长老，或谓朱子信理，不若毛氏
近古有师传也。遂恍然悟曰：朱子以意逆志于千百
世之下，大破汉人之彀，固然矣。然汉儒师传，亦安可
尽扫耶？乃取毛氏《序传》及朱子《集注》比而校之，其于
朱子确然无可疑者，不复搜剔训诂；其有少可疑者，
则节取毛氏《序》《传》，附以己意。著《诗经质疑》一卷。万历
丙午，书成，行于世。

《滕县志》：张彩字还白，一字钦之，万历辛卯乡试第一。
淹贯百家，沉酣六艺，而于诗学尤为究心。凡汉宋诸
儒传注，皆为讨论，因其天然，衷之正的，融其偏驳，而
会之大通。又间出独解，直发圣贤所未发，而于圣经
贤传毫不相戾。如《郑风》一篇，原淫入贞。时同学陈此
心读而叹曰：“‘孔子以无邪原三百’，其旨显而微；吾子”
原三百以无邪，其旨微而显。诸儒刺邪以惩邪，其功
博而缓。公原邪以归正，其功约而捷。世道人心所藉
以维持者不小也。书成，名为《诗原》，凡三十卷，行于世。
仕至刑部郎中。

《嘉兴县志》：“徐必达字德夫，万历壬辰进士。少从庭训
受诗，稍长，见齐、鲁、韩、毛四家诗及宋、元以来诸儒先
议论多有不同者，乃谢客扃户，作为诗说，反复考订，
三十馀年，乃筑南州书舍以课其子弟，遂以刊行于
时，名曰《南州诗说》，盖举业正宗也。李曰华为之序。历
官至南京兵部右侍郎。”

《嘉善县志》：“沈万钶，字仲容，万历丁酉举人。工于《毛诗》。
尝仿王应麟《诗考》，旁引博稽，别门相附，为类三十，为
卷亦三十，名曰《诗经类考》。书成，盛行于时，识者皆称
为诗家巨观。”

《江宁县志》：“顾起元字邻初，万历戊戌进士第三。少承
家学，受《毛诗》，读书于尔雅堂，作《尔雅堂诗说》四卷。其
自序曰：先大夫以诗起家，隆庆初读书永庆山房，尝
手录诸家诗说，藏诸笥中。余少过庭，爱而习之，独惜
《大雅》以下诸篇阙弗载。比长而诸家之说觕所涉览，
乃窃取其义续之。已又与诸弟参订，别为一编，存之”
家塾。用课儿辈。而门人辈遂板而行之。余不能止也。
历官至吏部右侍郎。

《杭州府志》：“沈守正字无回，万历癸卯举人。长于说诗，
其《说存小序》首句，与苏子由同著《诗经说通》十四卷
行世。”

《沔阳县志》：“钱天锡字公永，天启壬戌进士，历官广西
按察副使。尝读《诗》而叹曰：‘他经可以诂解，唯《诗》当以
声论。夫以义求者离性远；以声感者与性近。《牖民》孔
《易》，亦求之于性情之间而已。余少受《诗》先民部，泛滥诸家之说，变风非淫，变《雅》非美，既奉先子之训，不敢
尽是己见。嗣遭先子之变，𥳑帙漫漶，不复伦次。越数’”
年，璜儿颇能言《诗》，因取其大指不谬于圣人者而授
之，并与同好者商焉。著《诗牖》五卷。